
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 19.12.2002 

Nr.188/2002

RAPORT 
asupra propunerii legislative privind ortografierea numelor şi prenumelor persoanelor ale căror acte de stare civilă au fost traduse 

în altă limbă decât cea maternă. 
În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond,  cu propunerea legislativă privind ortografierea numelor şi prenumelor persoanelor ale căror acte de stare civilă au fost traduse în altă limbă decât cea maternă, transmisă cu adresa nr. 188 din 20 mai 2002, înregistrată sub nr.31/513 din 21 mai 2002.

Cu avizul nr. 616 din 15.05.2002, Consiliul Legislativ a avizat negativ această iniţiativă legislativă. 

Guvernul României, prin punctul de vedere transmis, precizează că nu susţine adoptarea acestei iniţiative legislative pentru considerentele menţionate în adresa nr.4023/MRP din 22.08.2002.

De asemenea, Comisia pentru drepturile omului, culte şi problemele minorităţilor naţionale, prin avizul nr.25/314 din 29 mai 2002,  a avizat negativ această iniţiativă legislativă. 

Potrivit prevederilor art. 60 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă, menţionată mai sus, în şedinţa din            18 decembrie 2002. 

Deşi invitat să participe la dezbateri, iniţiatorul propunerii legislative, domnul deputat Damian Brudaşca - Grupul parlamentar al P.R.M.,  nu a fost prezent. 

În urma examinării iniţiativei legislative, a avizului Consiliului Legislativ, precum şi a punctului de vedere al Guvernului, membrii comisiei au constatat următoarele:

· obiectul propunerii legislative îl constituie modalitatea în care cetăţenii al căror nume sau prenume a fost înregistrat în actele de stare civilă tradus în altă limbă decât cea maternă ori cu ortografia altei limbi, pot solicita înscrierea, prin menţiuni pe aceste acte, a numelui şi prenumelui retradus sau cu ortografia limbii materne; 

· prin conţinutul soluţiilor avute în vedere de iniţiator, propunerea legislativă nu se justifică, aspectele vizate fiind deja reglementate prin Decretul nr.975/1968, cu privire la nume, aflat în prezent în vigoare, precum şi prin Legea nr.119/1996 cu privire la actele de stare civilă; 

· adoptarea acestei iniţiative legislative ar crea paralelisme de reglementare, încălcând, astfel, dispoziţiile art.12 şi 14 din Legea nr.24/2000 privind normele de tehnică legislativă pentru elaborarea actelor normative, cu privire la "unicitatea reglementării în materie" şi respectiv, "evitarea paralelismelor". 

Faţă de aceste considerente şi în urma opiniilor exprimate de membrii comisiei, s-a hotărât, în unanimitate, să se propună plenului Camerei Deputaţilor respingerea propunerii legislative privind ortografierea numelor şi prenumelor persoanelor ale căror acte de stare civilă au fost traduse în altă limbă decât cea maternă. 

La lucrările  şedinţei  au fost prezenţi toţi  membrii comisiei.


În raport de obiectul şi conţinutul său, propunerea legislativă face parte din categoria legilor organice.

PREŞEDINTE, 




SECRETAR, 

   Prof.univ.dr.Ion NEAGU 

    
     Carmen DUMITRIU

red. expert

Cristea Geanina

PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 18.12.2002 

Nr.188/2002

BIROUL PERMANENT 

AL 

CAMEREI DEPUTAŢILOR 


Vă înaintăm, alăturat, RAPORTUL asupra propunerii legislative privind ortografierea numelor şi prenumelor persoanelor ale căror acte de stare civilă au fost traduse în altă limbă decât cea maternă, transmisă spre dezbatere în fond Comisiei juridice, de disciplină şi imunităţi, cu adresa nr. 188 din 20 mai 2002, înregistrată sub nr.31/513 din 21 mai 2002.


În raport de obiectul şi conţinutul său, propunerea legislativă face parte din categoria legilor organice.


  
PREŞEDINTE,



SECRETAR,

Prof.univ.dr.Ion NEAGU

      Carmen Dumitriu
